Ilves–Blues vuoden 2007 Tampere Cupissa**Tampere Cup** on jokavuotinen Tampereella pelattava jääkiekkoturnaus. Se järjestettiin ensimmäisen kerran vuonna 1989 ja vuonna 2008 pelattu turnaus oli järjestyksessään jo kahdeskymmenes. Vuonna 2009 turnausta ei pelattu. Turnauksessa on tänä aikana käynyt pelaamassa kaikkiaan 47 eri joukkuetta 13:sta eri maasta (vuoden 2008 jälkeen). Isäntäjoukkueet Ilves ja Tappara ovat osallistuneet joka vuosi, mutta muut joukkueet ovat vaihdelleet. Turnauksen voitto jäi tuona aikana Suomeen kaikkiaan 7 kertaa. Tamperelaisten joukkueiden jälkeen ahkerin osallistuja on ollut ruotsalainen Luleå, joka on osallistunut turnaukseen 11 kertaa. Turnaukseen osallistui vuodesta 2001 lähtien kuusi joukkuetta joka vuosi. Tätä ennen osallistujia oli kahdeksan. Turnaus jäi tauolle vuoden 2008 jälkeen.

Tampere Cup teki paluun elokuussa 2015 Decens Tampere Cup -nimellä. Ilveksen ja Tapparan lisäksi turnaukseen osallistui Helsingin IFK ja Turun Palloseura. Turnaus oli kaksipäiväinen ja turnauksen lopulta voitti Helsingin IFK. 

Turnaus järjestettiin myös elokuussa 2016. Tuolloin voittoa juhli Tappara kaaten finaalissa TPS:n 1-0 Jere Karjalaisen maalilla. Pronssiottelussa Ilves voitti HIFK:n 2-1 voittolaukauskilpailun jälkeen. Varsinainen peliaika päättyi 1-1.

Elokuun 2017 Tampere Cupiin osallistuvat Tapparan ja Ilveksen lisäksi HIFK sekä Pelicans.

Vuoden 2018 Tampere cupiin osallistui samat joukkueet kuin viime vuonnakin. Tappara voitti turnauksen jo kolmatta kertaa peräkkäin kukistamalla finaalissa HIFK:in 4-0.

Vuoden 2021 Tampere cupiin osallistui Tapparan ja Ilveksen lisäksi tällä kertaa KooKoo ja HPK. Turnauksen pelipaikkana toimi poikkeuksellisesti Tesoman jäähalli.

Vuoden 2022 Tampere cupiin osallistui Tapparan ja Ilveksen lisäksi tällä kertaa HPK ja JYP. Turnauksen pelipaikkana toimi ensimmäisen kerran ikinä Nokia Arena. Tappara voitti koko turnauksen jättämällä HPK:n hopealle ja Ilveksen pronssille.

Vuoden 2023 Tampere cupiin osallistuu Tapparan ja Ilveksen lisäksi tällä kertaa Timrå IK ja Ässät.

Mitalistit
----------

| vuosi | mestari | hopeaa | pronssia |
| --- | --- | --- | --- |
| 1989 | Neuvostoliitto Sokol Kiova | Suomi Tappara | Suomi Ilves |
| 1990 | Ruotsi Djurgården | Ruotsi Luleå | Neuvostoliitto Krylja Sovetov |
| 1991 | Neuvostoliitto Dynamo Moskova | Yhdysvallat Team USA | Kanada Team Canada |
| 1992 | Venäjä Dynamo Moskova | Ruotsi Luleå | Ruotsi Frölunda |
| 1993 | Yhdysvallat Team USA | Ruotsi Luleå | Suomi Ilves |
| 1994 | Suomi HIFK | Suomi Tappara | Ruotsi Frölunda |
| 1995 | Ruotsi Luleå | Yhdysvallat Team USA | Venäjä TsSKA Moskova |
| 1996 | Suomi Tappara | Saksa Köln | Tšekki Petra Vsetín |
| 1997 | Suomi TPS | Saksa Köln | Suomi Tappara |
| 1998 | Ruotsi HV71 | Sveitsi Davos | Suomi Jokerit |
| 1999 | Suomi Tappara | Suomi Ilves | Suomi HIFK |
| 2000 | Ruotsi Djurgården | Slovakia Košice | Sveitsi Kloten |
| 2001 | Suomi Blues | Slovakia Košice | Suomi Tappara |
| 2002 | Venäjä Neftehimik Nižnekamsk | Suomi Tappara | Ruotsi HV71 |
| 2003 | Suomi Kärpät | Suomi Ilves | Ruotsi HV71 |
| 2004 | Sveitsi Lions | Suomi Kärpät | Ruotsi Linköping |
| 2005 | Venäjä Metallurg Magnitogorsk | Suomi Blues | Sveitsi Lions |
| 2006 | Venäjä Metallurg Magnitogorsk | Suomi Tappara | Ruotsi Brynäs |
| 2007 | Suomi Blues | Venäjä Metallurg Magnitogorsk | Suomi Tappara |
| 2008 | Venäjä Metallurg Magnitogorsk | Suomi Ilves | Suomi Blues |
| 2009-14 | Ei pelattu |  |  |
| 2015 | Suomi HIFK | Suomi Ilves | Suomi Tappara |
| 2016 | Suomi Tappara | Suomi TPS | Suomi Ilves |
| 2017 | Suomi Tappara | Suomi HIFK | Suomi Ilves |
| 2018 | Suomi Tappara | Suomi HIFK | Suomi Ilves |
| 2019 | Suomi Ilves | Suomi HIFK | Suomi Tappara |
| 2020 | Suomi Lukko | Suomi Tappara | Suomi Ilves |
| 2021 | Suomi KooKoo | Suomi Tappara | Suomi HPK |
| 2022 | Suomi Tappara | Suomi HPK | Suomi Ilves |
| 2023 | Ruotsi Timrå IK | Suomi Ilves | Suomi Tappara |

Lähteet
-------

1. ↑  Tappara voitti Tampere Cupin TPS:n nenän edestä *Jatkoaika.com - Kaikki jääkiekosta*. Viitattu 19.5.2017.
2. ↑  Ilves voitti Tampere Cupin pronssiottelun − tulokasmaalivahti Lehtonen mies paikallaan *Jatkoaika.com - Kaikki jääkiekosta*. Viitattu 19.5.2017.
3. ↑  Decens Tampere Cup avaa uuden kiekkokauden | Tappara *www.tappara.fi*. Viitattu 19.5.2017.

Aiheesta muualla
----------------

* Turnauksen virallinen sivusto (Arkistoitu – Internet Archive)